Document ID: 32009R0416

UREDBA KOMISIJE (ES) št. 416/2009
z dne 20. maja 2009
o razdelitvi nacionalnih mlečnih kvot med „oddajo“ in „neposredno prodajo“, določenih za obdobje 2008/2009 v Prilogi IX k Uredbi Sveta (ES) št. 1234/2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 69(1) v povezavi s členom 4 Uredbe,
ob upoštevanju naslednjega:
(1)
Člen 67(2) Uredbe (ES) št. 1234/2007 določa, da imajo lahko proizvajalci eno ali dve individualni kvoti, eno za oddajo in drugo za neposredno prodajo, ter da se te količine na ustrezno utemeljeno zahtevo proizvajalca lahko pretvorijo iz ene vrste količin v drugo.
(2)
Uredba Komisije (ES) št. 415/2008 z dne 8. maja 2008 o razdelitvi nacionalnih referenčnih količin med „oddajo“ in „neposredno prodajo“, določenih za obdobje 2007/2008 v Prilogi I k Uredbi Sveta (ES) št. 1788/2003 (2), določa razdelitev med „oddajo“ in „neposredno prodajo“ za obdobje med 1. aprilom 2007 in 31. marcem 2008 za vse države članice.
(3)
V skladu s členom 25(2) Uredbe Komisije (ES) št. 595/2004 z dne 30. marca 2004 o podrobnih pravilih za uporabo Uredbe Sveta (ES) št. 1788/2003 o uvedbi dajatve v sektorju mleka in mlečnih proizvodov (3), so države članice sporočile količine, ki so bile na zahtevo proizvajalcev dokončno pretvorjene med individualne referenčne količine za oddajo in za neposredno prodajo.
(4)
V skladu z Uredbo Sveta (ES) št. 248/2008 z dne 17. marca 2008 o spremembi Uredbe (ES) št. 1234/2007 glede nacionalnih kvot za mleko (4), so se skupne nacionalne kvote za vse države članice povečale z učinkom od 1. aprila 2008. Države članice razen Malte, ki v svoji nacionalni kvoti nima neposredne prodajne količine, so obvestile Komisijo o razdelitvi med „oddajo“ in „neposredno prodajo“.
(5)
Zato je ustrezno, da se določi razdelitev nacionalnih kvot med „oddajo“ in „neposredno prodajo“ iz Priloge IX k Uredbi (ES) št. 1234/2007, ki se uporablja za obdobje od 1. aprila 2008 do 31. marca 2009.
(6)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Razdelitev nacionalnih kvot med „oddajo“ in „neposredno prodajo“, ki se uporablja za obdobje od 1. aprila 2008 do 31. marca 2009, iz Priloge IX k Uredbi (ES) št. 1234/2007 je določena v Prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. maja 2009

Labels: 18
17
6